als_Latn dik_Latn sag_Latn
Makabi Haifa e kërkon por duket se kërkon ta marrë pa paguar shumë
Akre do të jetë e detyruar ta lëshojë shqiptarin Hamdi Salihi në dhjetor. Shkodrani ka nënshkruar një kontratë që mbyllet në dhjetor 2014 dhe ai është i lirë të largohet. Gjithsesi, çmimi që do të kërkohet do të jetë shumë i lartë. Në bazë të merkatos, kartoni vlerësohet më shumë se 1 milionë euro, shifër të cilën e paguan çdo skuadër e madhe për një sulmues shqiptar. Një tjetër opsion është zgjatja e kontratës së sulmuesit me menaxheren që e çoi tek Akre, Vicki Vaknin.
Bomberi i kombëtares tonë Hamdi Salihi vazhdon shihet si një opsion i rëndësishëm për sulmin e skuadrës nga Haifa, e cila momentalisht gjendet në vendin e 8-të në kampionatin izraelit, 11 pikë nga vendi i parë, por në garë për të zënë një vend në zonën europiane. Lajmi është raportuar e nga mediat izraelite, të cilat kanë shkruar për këtë transferim të mundshëm të Salihit. Maçabi Haifa është drejt zgjidhjes së kontratës me ish-sulmuesin e Bundesligës, Mohamed Idrizu, dhe Salihi shihet si zëvendësues i tij.
Kontrata e shkodranit me Hapoel Akre skadon në fundin e këtij sezoni, por nuk përjashtohet mundësia që të dy klubet të bisedojnë për të kryer transferimin në muajin janar. 30-vjeçari ishte në fushë në takimin e fundit ndaj Makabi Haifës në humbjen që skuadra e tij Hapoel Akre mori në shifrat 1-0 dhe ku Salihi zhvilloi një ndeshje të kënaqshme në të cilën tërhoqi vëmendjen e drejtuesve të Maçabit. Ky është sezoni i dytë i Salihit në kampionatin izraelit, teksa gjatë këtij kampionati ka luajtur 8 ndeshje dhe gjetur 4 herë rrugën e rrjetës. Ndërkaq dje Salihi ka luajtur për 90 minuta në takimin e radhës së kampionatit izraelit.
als_Latn als_Latn als_Latn als_Latn